เงินบาทปิดตลาด30.10/12 อ่อนค่าเล็กน้อย
ธนาคารซีไอเอ็มบีไทย รายงาน เงินบาทปิตดลาดเย็นนี้ที่ 30.10/12 อ่อนค่าเล็กน้อย
14 ก.ค. 2554

ธนาคารซีไอเอ็มบีไทย รายงาน เงินบาทปิตดลาดเย็นนี้ที่ 30.10/12 อ่อนค่าเล็กน้อย 
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิตดลาดเย็นนี้อยู่ที่ระดับ 30.10/12 บาท/ดอลลาร์ ปรับตัวอ่อนค่าเล็กน้อยจากเปิดตลาดช่วงเช้าที่ระดับ 30.09/11 บาท/ดอลลาร์ หลังธนาคารแห่งประเทศไทย(ธปท.)เข้าดูแล โดยระหว่างวันเงินบาทปรับตัวไปทำไฮที่ระดับ 30.15 บาท/ดอลลาร์ และทำโลว์ที่ระดับ 30.02 บาท/ดอลลาร์
"ช่วงเปิดตลาดปรับตัวแข็งค่าลงมามาก แต่ดูเหมือนจะมีแรงซื้อจากแบงก์ชาติเข้ามาในช่วงเช้า ทำให้เงินบาทปรับตัวอ่อนค่าลงมา"นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 78.93/97 เยน/ดอลลาร์ ปรับตัวอ่อนค่าจากระดับ 78.52/55 เยน/ดอลลาร์ ส่วนเงินยูโรอยู่ที่ระดับ 1.4181/4185 ดอลลาร์/ยูโร อ่อนค่าจากระดับ 1.4243/4248 ดอลลาร์/ยูโร
นักบริหารเงิน กล่าวว่า ทิศทางเงินบาทในสัปดาห์หน้ายังไม่สามารถคาดการณ์ได้ เนื่องจากเป็นช่วงวันหยุดต่อเนื่อง ขณะที่ทางยุโรปและสหรัฐกำลังเล็งหามาตรการแก้ปัญหาหนี้ ซึ่งยังไม่รู้ว่าจะมีข้อสรุปออกมาอย่างไร